

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKO VIJEĆE

KLASA: 810-01/18-01/55

URBROJ: 2186-06-01/18-50

Petrijanec, 27. prosinca 2018.

Temeljem članka 17. stavka 1. Zakona o sustavu civilne zaštite (»Narodne novine« broj 82/15), članka 58. Pravilnika o nositeljima, sadržaju i postupcima izrade planskih dokumenta u civilnoj zaštiti te načinu informiranja javnosti u postupku njihovog donošenja (»Narodne novine« broj 49/17) te članka 28. Statuta Općine Petrijanec (»Službeni vjesnik Varaždinske županije« 16/13 i 52/17), Općinsko vijeće Općine Petrijanec na 14. sjednici, održanoj dana 27. prosinca 2018. godine, raspravlja i utvrđuje

**ANALIZU STANJA**

**sustava civilne zaštite na području Općine Petrijanec za 2018. godinu**

# UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Općina Petrijanec dužna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite (»Narodne novine« broj 82/15) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Općinsko vijeće Općine Petrijanec je na 7. sjednici održanoj 22. ožujka 2018. godine donijelo Plan razvoja sustava civilne zaštite na području Općine Petrijanec za 2018. godinu s financijskim učincima za trogodišnje razdoblje.

Temeljem navedenog Plana razvoja u 2018. godini doneseni su sljedeći akti:

* Plan vježbi civilne zaštite Petrijanec za 2018. godinu

KLASA:810-01/18-01/38, URBROJ:2186-06-02/18-50, od 02. listopada 2018. godine

* Odluka o određivanju pravnih osoba od interesa za sustav civilne zaštite Općine Petrijanec

KLASA: 810-01/18-01/32, URBROJ:2186-06-01/18-50, od 02. listopada 2018. godine.

* Plan djelovanja civilne zaštite Općine Petrijanec
* Odluka o donošenju Plana djelovanja civilne zaštite Općine Petrijanec

KLASA: 810-01/18-01/50, URBROJ: 2186-06-02/18-50 od 28. studenoga 2018. godine

* Odluka o imenovanju koordinatora na lokaciji Općine Petrijanec

KLASA: 810-01/18-01/33, URBROJ:2186-06-18-50, od 02. listopada 2018. godine.

* Odluka o donošenju Procjene rizika od velikih nesreća za Općinu Petrijanec

KLASA: 810-01/18-01/20, URBROJ:2186-06-01/18-50, od 28. svibnja 2018. godine.

Uz navedene akte, u 2018. godini doneseni su sljedeći:

* Odluka o stavljanju van snage Odluke o osnivanju postrojbe civilne zaštite opće namjene Općine Petrijanec

KLASA: 810-01/18-01/23, URBROJ:2186-06-01/18-50, od 28. svibnja 2018. godine.

* Shema mobilizacije Stožera civilne zaštite Općine Petrijanec

KLASA: 810-01/18-01/34, URBROJ:2186-06-02/18-50, od 02. listopada 2018. godine.

* Odluka o imenovanju povjerenika civilne zaštite i njihovih zamjenika za područje Općine Petrijanec

KLASA: 810-01/18-01/5, URBROJ:2186-06-02/18-50, od 09. ožujka 2018. godine.

Na području Općine Petrijanec mjere i aktivnosti u sustavu civilne zaštite provode sljedeće operativne snage sustava civilne zaštite:

* Stožer civilne zaštite Općine Petrijanec,
* VZO Petrijanec,
* Gradsko društvo Crvenog križa Varaždin,
* Hrvatska gorska služba spašavanja – Stanica Varaždin,
* Povjerenici civilne zaštite i njihovi zamjenici,
* Udruge,
* Koordinatori na lokaciji,
* Pravne osobe od interesa za sustav civilne zaštite Općine Petrijanec.

Odlukom o određivanju pravnih osoba od interesa za sustav civilne zaštite Općine Petrijanec, Općinsko vijeće Općine Petrijanec odredilo je pravne osobe od interesa za sustav civilne zaštite Općine Petrijanec.

Pravne osobe od interesa za sustav civilne zaštite Općine Petrijanec su:

* Veterinarska stanica Varaždin – Ambulanta Petrijanec,
* Osnovna škola Petrijanec,
* Priroda d.o.o.

# STANJE SUSTAVA PO VAŽNIJIM SASTAVNICAMA SUSTAVA CIVILNE ZAŠTITE

1. **PLANSKI DOKUMENTI**

* **Procjena rizika od velikih nesreća za Općinu Petrijanec i Plan djelovanja civilne zaštite Općine Petrijanec**

Procjena rizika od velikih nesreća za Općinu Petrijanec temelj je izrade Plana djelovanja civilne zaštite Općine Petrijanec. Općinski načelnik Općine Petrijanec je dana 28. studenog 2018. godine donio Plan djelovanja civilne zaštite Općine Petrijanec.

Sukladno Procjeni rizika od velikih nesreća za Općinu Petrijanec i analizi stanja spremnosti sustava civilne zaštite, utvrđena je visoka spremnost i dostatnost kapaciteta operativnih snaga sustava civilne zaštite na području Općine Petrijanec koje u slučaju velike nesreće i katastrofe mogu u dovoljnoj mjeri samostalno i učinkovito reagirati na otklanjanju posljedica velikih nesreća i katastrofa bez postrojbe civilne zaštite opće namjene, te je iz navedenog razloga ista ukinuta.

* **Vođenje evidencije pripadnika operativnih snaga sustava civilne zaštite**

Sukladno Pravilniku o vođenju evidencija pripadnika operativnih snaga sustava civilne zaštite (»Narodne novine« broj 75/16) ustrojena je evidencija vlastitih pripadnika za operativne snage sustava civilne zaštite Općine Petrijanec za:

* članove Stožera civilne zaštite,
* povjerenike civilne zaštite i njihove zamjenike,
* koordinatore na lokaciji,
* udruge,
* pravne osobe od interesa za sustav civilne zaštite.

Podaci o pripadnicima operativnih snaga kontinuirano se ažuriraju u planskim dokumentima.

# OPERTIVNE SNAGE SUSTAVA SUSTAVA CIVILNE ZAŠTITE

## STOŽER CIVILNE ZAŠTITE

Odlukom općinskog načelnika Općine Petrijanec (KLASA: 810-05/17-01/1, URBROJ: 2106-06-17-936, od 28. prosinca 2017. godine) te Odlukom o izmjeni Odluke o osnivanju i imenovanju načelnika, zamjenika načelnika i članova Stožera civilne zaštite Općine Petrijanec (KLASA: 810-05/17-01/2, URBROJ: 2106-06-17-936, Petrijanec, od 07. ožujka 2018. godine) osnovan je i imenovan Stožer civilne zaštite Općine Petrijanec. Stožer civilne zaštite Općine Petrijanec sastoji se od načelnika Stožera, zamjenika načelnika Stožera i 7 članova.

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Radom Stožera civilne zaštite Općine Petrijanec rukovodi načelnik Stožera, a kada se proglasi velika nesreća, rukovođenje preuzima načelnik Općine Petrijanec.

Način rada Stožera civilne zaštite uređen je Poslovnikom o načinu rada Stožera civilne zaštite.

## VATROGASTVO

Na području Općine Petrijanec djeluje Vatrogasna zajednica Općine Petrijanec i njoj pripadajuća društva:

**DVD PETRIJANEC**

* **Kadrovska popunjenost**

DVD Petrijanec broji 20 operativnih članova.

* **Osnovna oprema za djelovanje u slučaju velikih nesreća i katastrofa**

DVD Petrijanec posjeduje sljedeću opremu za djelovanje u slučaju velikih nesreća i katastrofa:

* Navalno vatrogasno vozilo s 2500 l vode,
* Kombi vozilo,
* 3 vatrogasne motorne prijenosne pumpe,
* Aparate za gašenje S9 i S6,
* Izolacijske aparate,
* Motornu pilu,
* Agregat za el. energiju,
* Cijevi, armature i alate.
* **Značajnije aktivnosti provedene u 2018. godini**

Tijekom 2018. godine DVD Petrijanec proveo je: osposobljavanje za vatrogasna zvanja, tečaj prve pomoći te javnu pokaznu vježbu.

**DVD DRUŽBINEC**

* **Kadrovska popunjenost**

DVD Družbinec ima 10 operativnih članova.

* **Osnovna oprema za djelovanje u slučaju velikih nesreća i katastrofa**

DVD Družbinec posjeduje sljedeću opremu za djelovanje u slučaju velikih nesreća i katastrofa:

* Kombi vozilo,
* Vatrogasnu motornu prijenosnu pumpu,
* Aparate za gašenje S9 i S6,
* Cijevi, armature i alate.
* **Značajnije aktivnosti provedene u 2018. godini**

Tijekom 2018. godine DVD Družbinec proveo je: osposobljavanje za vatrogasna zvanja, tečaj prve pomoći te javnu pokaznu vježbu.

**DVD MAJERJE**

* **Kadrovska popunjenost**

DVD Majerje broji 10 operativnih članova.

* **Osnovna oprema za djelovanje u slučaju velikih nesreća i katastrofa**

DVD Majerje posjeduje sljedeću opremu za djelovanje u slučaju velikih nesreća i katastrofa:

* Kombi vozilo,
* Prikolicu za opremu,
* Vatrogasnu motornu prijenosnu pumpu,
* Aparate za gašenje S9 i S6,
* Naprtnjače,
* Cijevi, armature i alate.
* **Značajnije aktivnosti provedene u 2018. godini**

Tijekom 2018. godine DVD Majerje proveo je: osposobljavanje za vatrogasna zvanja, tečaj prve pomoći te javnu pokaznu vježbu.

**DVD NOVA VES**

* **Kadrovska popunjenost**

DVD Nova Ves ima 10 operativnih članova.

* **Osnovna oprema za djelovanje u slučaju velikih nesreća i katastrofa**

DVD Nova Ves posjeduje sljedeću opremu za djelovanje u slučaju velikih nesreća i katastrofa:

* Kombi vozilo,
* Vatrogasnu motornu prijenosnu pumpu,
* Aparate za gašenje S9 i S6,
* Izolacijske aparate,
* Naprtnjače,
* Cijevi, armature i alate.
* **Značajnije aktivnosti provedene u 2018. godini**

Tijekom 2018. godine DVD Nova Ves proveo je: osposobljavanje za vatrogasna zvanja, tečaj prve pomoći te javnu pokaznu vježbu.

**DVD STRMEC PODRAVSKI**

* **Kadrovska popunjenost**

DVD Strmec Podravski ima 10 operativnih članova.

* **Osnovna oprema za djelovanje u slučaju velikih nesreća i katastrofa**

DVD Strmec Podravski posjeduje sljedeću opremu za djelovanje u slučaju velikih nesreća i katastrofa:

* Kombi vozilo,
* Vatrogasnu motornu prijenosnu pumpu,
* Aparate za gašenje S9, S6, CO2,
* Agregat za el. energiju,
* Reflektore na stalku,
* Cijevi, armature i alate.
* **Značajnije aktivnosti provedene u 2018. godini**

Tijekom 2018. godine DVD Strmec Podravski proveo je: osposobljavanje za vatrogasna zvanja, tečaj prve pomoći te javnu pokaznu vježbu.

## GRADSKO DRUŠTVO CRVENOG KRIŽA VARAŽDIN

* **Kadrovska popunjenost**

U GDCK Varaždin djeluje ukupno 11 osoba.

* **Osnovna oprema za djelovanje u slučaju velikih nesreća i katastrofa**

|  |  |
| --- | --- |
| OPREMA ZA DJELOVANJE KOJU POSJEDUJE GDCK VARAŽDIN ZA GRAD VARAŽDIN I 10 OPĆINA NA PODRUČJU KOJIH DJELUJE | |
| SMJEŠTAJ UGROŽENIH | KOM |
| Šatori komplet s rasvjetom vanjskom i unutarnjom 30 m2 | 3 |
| Sklopivi ležajevi s podlogom | 31 |
| Agregat | 2 |
| Rasvjetna tijela unutarnja i vanjska (komplet s razvodnim ormarićem) | 3 |
| Grijači za šator | 3 |
| Vreće za spavanje | 75 |
| Deke | 130 |
| Pivski komplet (stol+2 klupe) | 24 |
| Rasklopive stolice | 14 |
| Stalak za smeće | 1 |
| Radne svjetiljke | 10 |
| PREHRANA UGROŽENIH |  |
| Mobilna kuhinja kapaciteta 250-300 obroka sa priborom za pripremanje i distribuciju hrane | 1 |
| Hladnjak 215 l | 1 |
| Bačve za vodu 25 l | 2 |
| Pribor za jelo komplet (metalni) | 100 |
| OPREMA ZA DJELOVANJE OPERATIVNIH SNAGA NA TERENU |  |
| Šator na napuhavanje 30 m2 | 1 |
| Šator kocka 12 m2 | 1 |
| Auto prikolice nosivosti 750 kg | 2 |
| Isušivači vlage | 30 |
| Pumpe za vodu | 5 |
| Torbe prve pomoći | 45 |
| Nosila sklopiva | 2 |
| Invalidska kolica | 20 |
| Štake | 7 |
| Hodalice | 15 |
| Toaletni stolići | 12 |
| Megafon | 2 |
| Radio uređaji za komunikaciju | 4 |
| Ljestve | 3 |
| Dalekozor | 2 |
| Medicinski kreveti | 16 |
| Alat komplet | 1 |
| Kompresor | 1 |
| Minivaš | 1 |
| Dizalica hidraulična | 1 |
| Vozilo za operativno djelovanje | 3 |

**Izvor: GDCK Varaždin, studeni 2018. godine**

Prema podacima GDCK Varaždin nastavno u Analizi stanja dati je popis potrebne zalihe za Općinu Petrijanec, opreme koja nedostaje, prikazano prema jediničnim cijenama koje su temeljene na procjeni trenutnih cijena koje vladaju na tržištu.

|  |  |  |  |
| --- | --- | --- | --- |
| **BROJ STANOVNIKA OPĆINE PETRIJANEC – 4812 STANOVNIKA** | **GDCK VARAŽDIN OSIGURAVA 1% - 48 OSOBA** | **JEDINIČNA CIJENA U KUNAMA** | **UKUPNI IZNOS U KUNAMA** |
| POTREBNA OPREMA U SLUČAJU KRIZNIH SITUACIJA, SVEUKUPNO |  | 46.195,00 | 332.509,00 |
| SMJEŠTAJ I RADNI PROSTOR ZA UGROŽENE |  |  |  |
| Komplet posteljina (plahta, jastučnica) | 48 | 30,00 | 1.440,00 |
| Deka | 48 | 70,00 | 3.360,00 |
| Sklopivi ležaj | 48 | 500,00 | 24.000,00 |
| Prostirka (madrac, vreća za spavanje) za ležaj | 48 | 250,00 | 12.000,00 |
| Obiteljski šator komplet 5 osoba | 2 | 5.000,00 | 10.000,00 |
| Cerada | 5 | 250,00 | 1.250,00 |
| Rasvjeta šator | 5 | 500,00 | 2.500,00 |
| Uže 5 mm 20 m | 5 | 250,00 | 1.250,00 |
| Produžni kabel 25 m | 5 | 300,00 | 1.500,00 |
| Šator 30 m2 | 5 | 15.000,00 | 75.000,00 |
| Grijač za šator | 5 | 6.500,00 | 32.500,00 |
| Stol +2 klupe (pivski set) | 5 | 600,00 | 3.000,00 |
| Kemijski WC | 4 | 2.500,00 | 10.000,00 |
| Mobilni umivaonik | 5 | 500,00 | 2.500,00 |
| Mobilna tuš kabina | 5 | 2.500,00 | 12.500,00 |
| Ormarić za struju | 1 | 300,00 | 300,00 |
| Reflektorska rasvjeta | 5 | 500,00 | 2.500,00 |
| Generator | 5 | 4.500,00 | 22.500,00 |
| Metla i lopatica komplet | 5 | 100,00 | 500,00 |
| Univerzalna krpa | 24 | 9,00 | 216,00 |
| Kanta za vodu/čišćenje | 14 | 40,00 | 560,00 |
| Sredstvo za čišćenje univerzalno | 7 | 20,00 | 140,00 |
| Rukavice lateks 10 kom | 7 | 15,00 | 105,00 |
| Toalet papir rola | 72 | 15,00 | 1.080,00 |
| Papirnati ručnici rola profi | 24 | 15,00 | 360,00 |
| Kante za smeće | 7 | 250,00 | 1.750,00 |
| Vreće za smeće | 24 | 1,00 | 24,00 |
|  | UKUPNO | 40.515,00 | 222.835,00 |
| POTREPŠTINE/POMAGALA/ALAT ZA UGROŽENE |  |  |  |
| Lopata za snijeg | 6 | 50,00 | 300,00 |
| Lopata | 6 | 50,00 | 300,00 |
| Ručna pila za drvo | 6 | 70,00 | 420,00 |
| Sjekira | 6 | 70,00 | 420,00 |
| Čekić | 6 | 50,00 | 300,00 |
| Kombinirana kliješta | 6 | 70,00 | 420,00 |
| Odvijač (križni i ravni) komplet | 6 | 70,00 | 420,00 |
| Metar | 6 | 30,00 | 180,00 |
| Rezbarski nož | 6 | 70,00 | 420,00 |
| Ducktape rola | 24 | 8 | 192,00 |
| Baterijska svjetiljka | 24 | 60,00 | 1.440,00 |
| Kanta za vodu/čišćenje | 24 | 30,00 | 720,00 |
| Kanistar za vodu/piće | 24 | 45,00 | 1.080,00 |
| Rukavice radne par | 24 | 15,00 | 360,00 |
| Komplet jelo osnovni | 48 | 100,00 | 4.800,00 |
| Bočica za bebe | 16 | 60,00 | 960,00 |
| Ručnik | 96 | 60,00 | 5.760,00 |
| Sredstvo protiv komaraca | 16 | 40,00 | 640,00 |
| Ruksak | 48 | 60,00 | 2.880,00 |
| Torba HCK velika | 48 | 120,00 | 5.760,00 |
|  | UKUPNO | 1.128,00 | 27.772,00 |
| INVALIDSKA POMAGALA ZA UGROŽENE |  |  |  |
| Invalidska kolica | 4 | 2.000,00 | 8.000,00 |
| Hodalica | 4 | 350,00 | 1.400,00 |
| Štake (komplet 2 kom.) | 4 | 150,00 | 600,00 |
|  | UKUPNO | 2.500,00 | 10.000,00 |
| ODJEĆA I OBUĆA ZA UGROŽENE |  |  |  |
| Muške gaće | 144 | 10.00 | 1.440,00 |
| Muška majica kratki rukav | 144 | 40,00 | 5.760,00 |
| Muška trenirka komplet | 1 | 200,00 | 200,00 |
| Ženske gaće | 144 | 10,00 | 1.440,00 |
| Ženska majica kratki rukav | 144 | 40,00 | 5.760,00 |
| Ženska trenirka komplet | 1 | 200,00 | 200,00 |
| Dječje gaće | 144 | 10,00 | 1.440,00 |
| Dječja majica kratki rukav | 96 | 20,00 | 1.920,00 |
| Dječja trenirka komplet | 1 | 150,00 | 150,00 |
| Čarape odrasli par | 96 | 5 | 480,00 |
| Čarape dječje par | 96 | 5 | 480,00 |
| Tenisice odrasli par | 48 | 1 | 48,00 |
| Tenisice dječje par | 24 | 1 | 24,00 |
| Jakna zimska odrasli | 48 | 250,00 | 12.000,00 |
| Jakna zimska dječja | 24 | 150,00 | 3.600,00 |
| Zimska kapa odrasli | 48 | 40,00 | 1.920,00 |
| Zimska kapa dječja | 24 | 40,00 | 960,00 |
| Rukavice odrasli par | 48 | 40,00 | 1.920,00 |
| Rukavice dječje par | 24 | 40,00 | 1.920,00 |
| Šal | 48 | 20,00 | 960,00 |
| Čizme za snijeg odrasli | 48 | 300,00 | 14.440,00 |
| Čizme za snijeg dječje | 24 | 200,00 | 4.800,00 |
| Kabanica univerzalna | 48 | 30,00 | 1.440,00 |
| Čizme gumene odrasli | 48 | 100,00 | 4.800,00 |
| Čizme gumene dječje | 24 | 100,00 | 2.400,00 |
| Mini deka za ogrtanje | 48 | 50,00 | 2.400,00 |
|  | UKUPNO | 2.052,00 | 71.902,00 |

**Izvor: GDCK Varaždin, studeni 2018. godine**

* **Značajnije aktivnosti provedene u 2018. godini**
* Obnova znanja – bacc. Šincek
* VI. OŠ VŽ 11. 01. 2018.
* OŠ Beletinec 05.07. 2018.
* I OŠ Varaždin 24. 08.2018.
* Obuka PP DVD Vidovec 27.03.2018., dr. Kekić.,
* Obuka PP DVD koji djeluju u Općini Petrijanec 21.04.2018.,dr. Šincek,
* Obuka PP DVD koji djeluju u Općini Gornji Kneginec 15.05.2018., dr. Šincek,
* Obuka PP DVD koji djeluje u Općini Vidovec 27.03.2018.,
* DUZS Vježba u rukama anđela Grad Varaždin 10.05.2018.,
* DUZS Vježba Općina Vidovec 14.06.2018.,
* DUZS Vježba Općina Petrijanec 08.06.2018.,
* Obnova znanja
* VI OŠ Jalžabet 23.05.2018., dr. Kocman,
* Sveučilište Sjever 28. i 29.05.2018. dr. Kocman i dr. Novak.

## HRVATSKA GORSKA SLUŽBA SPAŠAVANJA – STANICA VARAŽDIN

* **Kadrovska popunjenost**

HGSS – Stanica Varaždin ima 22 člana od toga:

* 7 spašavatelja,
* 6 pripravnika,
* 5 suradnika,
* 3 pričuvna člana (spašavatelja),
* 1 počasni član (spašavatelj).
* **Osnovna oprema za djelovanje u slučaju velikih nesreća i katastrofa**
* 2 gorske nosiljke Mariner, nosila za speleo-spašavanje, UT nosila, vakuum-madraci,
* 3 službena vozila – 1 osobno, 1 putničko-kombi vozilo, 1 terensko vozilo,
* Aluminijski čamac i pripadajuća prikolica za cestovni prijevoz,
* Užad – statička i dinamička užeta za spašavanje iz stijena, speleoloških objekata, ruševina i sl.,
* Tehničke sprave za rad s užetom i kretanje po užetu,
* Akumulatorska, bušilica i brusilica, motorna pila,
* Radio uređaji,
* GPS uređaji – potrage,
* 5 kompleta (suha odijela, kacige, prsluci) za spašavanje iz vode,
* Medicinska oprema: medicinski interventni ruksaci, osobna oprema za pružanje prve pomoći, imobilizacijske udlage, imobilizacijska daska, AED defibrilator, imobilizacijske sprave tipa KED, blue-splint udlage.
* **Značajnije aktivnosti provedene u 2018. godini**
* 3 zajedničke akcije (više stanica HGSS-a) obrana od poplava na Savi kod Jasenovca – sudjelovalo 8 članova Stanice,
* 9 vježbi, održavanje spremnosti unutar Stanice Varaždin (prva pomoć u neurbanim i teško dostupnim područjima, turno skijanje, zimske tehnike – lavine, sondiranja, lociranje pomoću predajnika, kartografija, speleo-spašavanje, ljetne tehnike),
* Osposobljavanje članova stanice kao sudionika u stručnim Stožerima gradova i Općina,
* 8 pokaznih vježbi spremnosti u suradnji sa jedinicama lokalne samouprave,
* Obučavanje i priprema staničnih kandidata za pristupanje tehničkim tečajevima za obuku HGSS-a: tečaj speleo-spašavanja, tečaj spašavanja u zimskim uvjetima (skijališta, uređene i neuređene staze, tehnički teren), tečaj prve pomoći u neurbanim i teško dostupnim područjima,
* Sudjelovanje na 5 tečajeva (obuka hgss-a pripravnici i suradnici),
* Relicenca prve pomoći za 8 članova stanice zajedno sa članovima stanice Samobor,
* 6 dežurstva na sportskim događajima: trail utrke ludbreg i ravna gora; paraglajding Ivanec open + otvoreno državno prvenstvo; planinarski pohodi,
* Dežurstvo u NP Paklenica tijekom turističko-penjačke sezone,
* Predavanja i vježbe na ljetnoj alpinističkoj školi PK vertikal,
* Predavanja i vježbe na planinarskim školama u Varaždinu i Ivancu,
* Nabavljeno rabljeno (2016.god) terensko vozilo Dacia duster 4x4, sufinancirano sa 50% sredstava HGSS-a i 50% sredstava jedinica lokalne samouprave.

## POVJERENICI CIVILNE ZAŠTITE I NJIHOVI ZAMJENICI OPĆINE PETRIJANEC

Za područje Općine Petrijanec imenovano je 19 povjerenika civilne zaštite i 19 zamjenika povjerenika civilne zaštite.

Povjerenici civilne zaštite i njihovi zamjenici:

* sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite,
* daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite,
* sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite,
* organiziraju zaštitu i spašavanje pripadnika ranjivih skupina,
* provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

## UDRUGE

Na području Općine Petrijanec djeluju udruge koje se mogu uključiti u akcije zaštite i spašavanja:

* Lovačko društvo „Šljuka“,
* Sportsko ribolovna udruga Općine Petrijanec,
* Udruga „Mladi u Petrijancu“,
* Nogometni klub „Orač“,
* Nogometni klub „Nova Ves“.

Udruge samostalno provode osposobljavanje svojih članova i sudjeluju u osposobljavanju i vježbama s drugim operativnim snagama sustava civilne zaštite.

## PRAVNE OSOBE OD INTERESA ZA SUSTAV CIVILNE ZAŠTITE OPĆINE PETRIJANEC

Nastavno u Analizi stanja sustava civilne zaštite, navedene su pravne osobe od interesa za sustav civilne zaštite na području Općine Petrijanec sa svojim ljudskim potencijalima, materijalnim sredstvima i provedenim značajnijim aktivnostima vezano uz sustav civilne zaštite:

**PRIRODA d.o.o.**

* **Osnovna oprema za djelovanje u slučaju velikih nesreća i katastrofa**

Priroda d.o.o. za djelovanje u slučaju velikih nesreća i katastrofa posjeduje vatrogasne aparate.

* **Značajnije aktivnosti provedene u 2018. godini**

Tijekom 2018. godine provedena je godišnja provjera i servis aparata za gašenje.

Ostale pravne osobe od interesa za sustav civilne zaštite na području Općine Petrijanec su:

* Veterinarska stanica Varaždin – Ambulanta Petrijanec,
* Osnovna škola Petrijanec.

# OSTALI SUDIONICI SUSTAVA CIVILNE ZAŠTITE

Na području Općine Petrijanec djeluju službe i pravne osobe koje predstavljaju okosnicu zaštite i spašavanja, a u slučaju velikih nesreća i katastrofa postupaju u skladu s vlastitim operativnim planovima:

## Zavod za hitnu medicinu Varaždinske županije,

## Zavod za javno zdravstvo Varaždinske županije,

* Policijska uprava varaždinska - PP Varaždin,
* Centar za socijalnu skrb Varaždin,
* Državna uprava za zaštitu i spašavanje, Područni ured Varaždin,
* Hrvatske ceste d.o.o. Varaždin,
* ŽUC Varaždinske županije,
* Hrvatske vode , VGO Varaždin,
* Hrvatske šume d.o.o. Šumarija Varaždin,
* HEP ODS Elektra Varaždin,
* Hrvatska poljoprivredno-šumarska savjetodavna služba, Podružnica Varaždin i dr.

# ANALIZA FINANCIRANJA SUSTAVA CIVILNE ZAŠTITE

Tijekom 2018. godine na operativne snage sustava civilne zaštite i njihovo djelovanje utrošena su sljedeća financija sredstva:

* VZO Petrijanec: 228.000,00 kn,
* HGSS-Stanica Varaždin: 5.000,00 kn,
* GDCK Varaždin: 23.519,74 kn,
* Ostalo: 307.500,00 kn.

# ZAKLJUČAK

Planom djelovanja civilne zaštite Općine Petrijanec razrađene su mjere mogućeg sprječavanja, otklanjanja i ublažavanja procijenjenih prijetnji i rizika, čije donošenje je planirano u travnju 2019. godine. Aktivnim sudjelovanjem sudionika civilne zaštite u provedbi Plana kroz organizirane vježbe, ulaganjem u organiziranje i opremanje u snage civilne zaštite potrebno je zadržati i unaprijediti stupanj spremnosti kao odgovor na moguće prijetnje i rizike.

Kontinuiranim ulaganjem u civilnu zaštitu Općina Petrijanec zadržala je postojeću razinu spremnosti u odgovoru na moguće prijetnje i rizike.

Izradom planskih dokumenta koji proizlaze iz Procjene rizika od velikih nesreća za Općinu Petrijanec definirane su postojeće snage sustava civilne zaštite koje kontinuiranim ulaganjem u civilnu zaštitu stupanj spremnosti zadržavaju na prihvatljivoj razini. Zakonom o sustavu civilne zaštite (»Narodne novine« broj 82/15) uređuje se sustav i djelovanje civilne zaštite kao i obaveze jedinica lokalne i područne (regionalne) samouprave u sustavu civilne zaštite.

Navedenim Zakonom dana je velika autonomnost u izvršavanju poslova i zadaća iz područja sustava civilne zaštite iz kojeg proizlaze i sve veće obveze.

Predsjednik Općinskog vijeća

mr. sc. Martin Evačić, v. r.